Vähä-Konkan ja Nurmisen sekä Bambergin tekstien 
argumentaation vertailua ja arviointia

1) Teesi (ongelma ja ratkaisut) ja tavoitteet

Ongelma

Vähä-Konka ja Nurminen: Poikien asema suomalaisessa koulujärjestelmässä on heikompi kuin tyttöjen.

Bamberg: Mies ei löydä paikkaansa maailmassa.

Molemmissa teksteissä ollaan huolissaan poikien selvitymisestä, mutta poikien ahdingon syynä pidetään eri asioita.

Ratkaisut

Ratkaisuehdotukset ovat erilaiset, vaikkakin molempien tekstien kirjoittajat pitävät julkista sektoria olennaisena ratkaisujen toteuttajana. Bamberg korostaa toisaalta enemmän vapaaehtoistoiminnan ja perheen merkitystä: Moottoripyörä- ja metsästysseuroilla, vpk:lla, partiolla, urheiluseuroilla ja muilla toimijoilla on paljon annettavaa pojille.  
Vähä-Konka ja Nurminen: Lasten pitää saada olla ennen kaikkia lapsia, joiden sukupuoli ei sulje pois elämän mahdollisuuksia tai valintoja. / Tehdään lapsillemme maailma, jossa sukupuoli ei määritä ensijaisesti olemisemme rajoja.
Bamberg: Koulussa heikosti menestyville pojille pitää tarjota miesten ohjaamia käytännön harrastuksia, jotta heistä kasvaa itsetuntoisia, ”kunnon poikia ja aviomiehiä”:
Pojille tarvitaan tekemistä ja turvallinen arki, jonka järjestämisessä kunnalla ja perheellä on iso rooli. - - Käytännön harrastuksissa kasvaa kunnon poikia ja aviomiehiä, joilla on terve itsetunto.

Vähä-Konka ja Nurminen: Poikien kasvua tuetaan parhaiten monipuolistamalla sukupuolirooleihin liitettyjä käsityksiä.

Bamberg: (Koulussa heikosti menestyvien) poikien kasvua tuetaan parhaiten tarjoamalla pojille perinteistä miehen roolia miesten ohjaamissa käytännön harrastuksissa.  

Tavoite on tekstin laveampi pyrkimys, joka ikään kuin kärjistyy teesissä. Tavoitteita voi olla useita. 
· Tekstit on julkaistu hieman ennen huhtikuun 2017 kunnallisvaaleja: teksteissä markkinoidaan omaa puoluetta mutta ilmeisesti myös omaa vaaliehdokkuutta. 
· Osallistuminen keskusteluun miesten yhteiskunnallisesta roolista; tasa-arvokeskustelu

2) Esisopimukset ja presuppositiot (taustaoletukset)

Molemmissa teksteissä oletetaan vitaalisten arvojen (terveys, tahto, kuntoisuus, elämä) olevan lukijalle tärkeitä. 

Vähä-Konka ja Nurminen: Lukijalle tiedolliset arvot (tieto, oppi) ja oikeusarvot (tasa-arvo, oikeudenmukaisuus) ovat keskeisiä. Lukija kannattaa yhteiskunnan tasa-arvoistamista eikä määrittele sukupuolisuutta perinteisesti.
Kirjoittajat olettavat lukijan tietävän muun muassa, mikä järjestö on OECD ja mitä tarkoittaa identiteetti. He odottavat lukijan seuraavan ja siten tuntevan suomalaista sukupuoliin liittyvää tasa-arvo- ja koulutuskeskustelua. Esimerkiksi he luettelevat selviönä, että ”[k]oulussa pojat kokevat tyttöjä enemmän kiusaamista, väkivaltaa ja yksinäisyyttä”, eivätkä viittaa sen vuoksi väitteensä yhteydessä mihinkään lähteeseen.

Vähä-Konka ja Nurminen näyttävät myös olettavan, että lukija pitää poikien tyttöjä heikomman koulumenestyksen syynä poikien ahdasta sukupuoliroolia: pojat eivät uskalla menestyä koulussa eivätkä panosta opiskelemiseensa, koska he pelkäävät leimautuvansa epämiehekkäiksi niin tehdessään. Kirjoittajat eivät ainakaan osoita tätä syy-yhteyttä tekstissään. Ilman tätä oletusta Vähä-Konkan ja Nurmisen tekstin ensimmäinen kappale jää aika irralliseksi lopputekstistä. 

Bamberg: Vitaaliset arvot (terveys, tahto, kuntoisuus, elämä) ovat korostuneemmin esillä kuin Vähä-Konkan ja Nurmisen tekstissä. Kirjoittajan perinteisiä arvoja suosivassa tekstissä on myös vivahde mahtiarvoja (voima, valta): Tämä luolamies, joka aikanaan hallitsi kaikkea luolan suulta. Nyt ei ole nuijalle töitä.


Jukola 4:n arvoluokittelu (s. 18)

3) Argumentit (perusteluja)


Vähä-Konka ja Nurminen: 
· syy-seuraussuhteet (Ahtaat sukupuoliroolit eivät mahdollista kaikki poikien löytää omaa luontaista identitettiään. Kun sukupuolirooleja moni- ja tasa-arvoistetaan, ongelmat lievenevät.)
· faktoina lueteltuja asioita: Poikien asema suomalaisessa koulujärjestelmässä on heikompi kuin tyttöjen. Koulussa pojat kokevat tyttöjä enemmän kiusaamista, väkivaltaa ja yksinäisyyttä.
· Auktoriteettiin vetoaminen: Ero tyttöjen ja poikien lukutaidossa on OECD-maiden suurin.
· Päätelmät: Kääntäen ajatellaan, että tyttöjen on suoriuduttava huomattavasti paremmin kuin poikien kokeakseen onnistumista.
· Arvoihin vetoaminen

Bamberg:
· tilastotietoja: Nuorista miehistä on viidennes vaille työtä tai koulutuspaikkaa.
· faktoina lueteltuja asioita: - - Pojat ovat jäämässä jälkeen kaikessa. Jopa laskupäässä. Monella ei ole edes riittävää lukutaitoa koulun jälkeen. - - Lapsilla on luontaisesti enemmän kontakteja naisiin koulussa ja terveydenhuollossa.  Naisten rinnalle tarvitaan miehiä, kunnon äijiä roolimalleiksi. 
- Erilliset poikaprojektit ovat lähes hyödyttömiä. - - Käytännön harrastuksissa kasvaa kunnon poikia ja aviomiehiä, joilla on terve itsetunto.


4) Retoriset keinot

Vähä-Konkka ja Nurminen kirjoittavat asiatyylisemmin kuin Bamberg, joka hyödyntää retorisia keinoja huomattavasti monipuolisemmin tyyliltään kohosteisessa yleisönosastokirjoituksessaan.  Bambergin tekstin tyyli on arkisempaa ja tunnepitoisempaa etenkin sananvalintojensa ja kielikuviensa vuoksi. Vähä-Konkan ja Nurmisen virkerakenteet ovat monipuolisempia kuin Bambergin, joka käyttää paljon pelkän päälauseen tai vajaan lauseen sisältäviä virkkeitä: 
Pojat ovat jäämässä jälkeen kaikessa. Jopa laskupäässä. Monella ei ole edes riittävää lukutaitoa koulun jälkeen. Vaivaista on variksenpojan lentoonlähtö.
Vihreitten naiset puolustavat poikia. Heidän mukaansa isiä on kannustettava suukottelemaan.  Kapealle mieskuvalle on annettava enemmän liikkumatilaa. Lisää modernia ihmiskäsitystä.


Vähä-Konka ja Nurminen:
· suostuttelumääritelmät (asian esittäminen itsestäänselvyytenä, perusteluja kaipaamattomana): Pojille annetut erityisvapaudet eivät ole etuoikeus, vaan ne kostautuvat myöhemmin koulutuspolulla.
· luettelot: Koulussa pojat kokevat tyttöjä enemmän kiusaamista, väkivaltaa ja yksinäisyyttä.
· plus- ja miinussanat: kestävät ihmissuhteet

Bamberg:
· erilaiset lausetyypit: Onneksi perussuomalaiset torppasivat moottoripyöräveron korotuksen, sillä kohta tulee kevät ja moottoritie on kuuma!
· asioiden nimeäminen: luolamies, äijä, teoriaherra, variksenpoika
· suostuttelumääritelmät (asian esittäminen itsestäänselvyytenä, perusteluja kaipaamattomana): Suomi tarvitsee enemmän osaajia kuin teoriaherroja. 	
· vastakkainasettelu: Suomi tarvitsee enemmän osaajia kuin teoriaherroja.
· luettelot ja listaukset (erityisesti kolmiportainen luettelo): Moottoripyörä- ja metsästysseuroilla, vpk:lla, partiolla, urheiluseuroilla ja muilla toimijoilla on paljon annettavaa pojille.
· vahvat tunnesanat: luolamies, turvallinen arki
· plus- ja miinussanat: osaajia kuin teoriaherroja. 	
· Kielikuvat: Vaivaista on variksenpojan lentoonlähtö.
· intertekstuaaliset viittaukset ja muistumat: - - moottoritie on kuuma!
· kärjistäminen, ironisointi: Lisää modernia ihmiskäsitystä.

5) Kohderyhmä, ideologia, diskurssi
Vähä-Konkan ja Nurmisen teksti edustaa sukupuolten tasa-arvoa käsittelevän keskustelun liberaalia, väestön enemmistön omaksumaa valtadiskurssia ja Bambergin teksti puolestaan konservatiivista vähemmistön vastadiskurssia. 
Vähä-Konka ja Nurminen: 
Teksti on kirjoitettu Pohjois-Kymenlaakson aluelehteen Kouvolan Sanomiin eli koko alueen lukutaitoiselle väestölle, mutta aiheensa, ideologiansa ja tyylinsä perusteella se on suunnattu ensisijaisesti kohtalaisen koulutetulle, liberaalille lukijakunnalle. Selvimmin teksti on tarkoitettu kirjoittajien oman puolueen eli Vihreiden kannattajille.  

Bamberg:
Bambergin teksti on kirjoitettu valtakunnalliseen verkkolehteen Uuteen Suomeen, joka oli markkinataloutta puolustaneen Kokoomuksen äänenkannattaja vuoteeen 1977. Nykyinen Uusi Suomi on sisällöltään konservatiivisempi kuin Helsingin Sanomat, ja sitä on kuvailtu muun muassa "isänmaalliseksi verkkolehdeksi". Se onkin yksi luonteva julkaisuympäristö perussuomalaisen kunnallisvaaliehdokkaan tekstille oman kannattajakuntansa saavuttamiseksi. 

6) eetos, paatos, logos

[bookmark: _GoBack]Vähä-Konkan ja Nurmisen tekstissä painottuu logos eli loogiseen, järkeen pohjautuva perusteleminen enemmän kuin Bambergin tekstissä, jossa paatos eli vastaanottajan tunteisiin vetoaminen on taas vahvempaa. Eetos eli kirjoittajan persoona, hänen uskottavuutensa ja vakuuttavuutensa vahvistaminen ei nouse kummassakaan tekstissä paljonkaan esille tekstin loppuun merkittyjä kirjoittajien nimiä lukuun ottamatta. 

